Mestská hromadná doprava v Nitre

náhľad|Solaris Urbino 12 a Karosa B732 špeciálne upravená pre potreby cyklobusu

Mestská hromadná doprava v Nitre je sieť mestskej hromadnej dopravy v meste Nitra a v jej blízkom okolí. Prevádzkuje ju spoločnosť Transdev Nitra s.r.o. na základe zmluvy s mestom Nitra na 28 normálnych denných linkách a jednej sezónnej linke (C35). Nočné linky spoločnosť neprevádzkuje. Mestská hromadná doprava pokrýva mestské časti Čermáň, Diely, Dolné Krškany, Dražovce, Horné Krškany, Chrenová,  Janíkovce, Klokočina, Kynek, Mlynárce, Párovské Háje, Staré Mesto a Zobor a okolité obce Branč, Ivanka pri Nitre, Lužianky, Nitrianske Hrnčiarovce, Štitáre.

 Linky MHD 
 Linky v bežnej premávke 
 1 (Železničná stanica Nitra / CENTRUM, Mlyny (začiatočná zast. 4 a 5 h.) - Predmostie - Amfiteáter - Urbancova - Nemocnica Zobor a späť)
 2 (Priemyselný park I - Priemyselný park V / Šindolka, Dolnohorská - Amfiteáter - Nábrežie mládeže - CENTRUM, Mlyny - Rázc. Žel. stanica - Dolnočermánska - Golianova - Kmeťova a späť, naspäť cez Šindolku do Priemys. park I cez pracovné dni 9, 10, 11, 12 h.)
 4 (Dražovce - Priemyselný park I - Priemyselný park V / Priemyselný park, nadjazd / Amfiteáter / Predmostie / Nábrežie mládeže - CENTRUM, Mlyny (OD Tesco a konečná) / CENTRUM, Mlyny (tržnica) - Rázc. Žel. stanica - Dolnočermánska - Golianova - Kmeťova a späť) 
 6 (Gorazdova - Chrenovská, MAX - Predmostie - CENTRUM, Mlyny / Žel. zastávka Mlynárce - Polikl. Klokočina - Golianova - Edisonova a späť, naspäť obsluh. zast. Štúrova smer CENTRUM, Mlyny)
 7 (Považská / Kmeťova - Polikl. Klokočina - Štúrova (VBC) - Párovská - CENTRUM, Mlyny - Kalvária a späť, naspäť obsluh. zast. Hollého ( jednosmer. zast.) smer Kavcova) 
 8 (Lužianky, Vinárska - Metro / Cintorín Mlynárce - Žel. zastávka Mlynárce / Rybárska (začiatočná zast. o 4 a 5 h.) - Braneckého - Štúrova - CENTRUM, Mlyny - Výstavisko - Polikl. Chrenová - Gorazdova a späť, neobsluh. zast. Braneckého smer Štúrova do Lužianok, po zast. Cintorín Mlynárce 6 h., zo zast. Cintorín Mlynárce 6 a 17 h. + linka 8 nepremáva cez sob., ne. a sv.)
 9 (Kmeťova - Polikl. Klokočina / Štúrova (začiatočná zast. 4 a 5 h.) - CENTRUM, Mlyny - Predmostie - Amfiteáter - Úzka - Nemocnica Zobor a späť, zo zast. Nemocnica Zobor o 22 h. obsluh. zast. Štúrova, HM Tesco a Rybárska, obsluh. zast. Hollého (jednosmer. zast.) smer Kavcova, cez so., ne., sv. zo zast. Nemocnica Zobor 5 a 17 h. len po zast. Mikovíniho a zo zast. Mikovíniho pokračuje ako linka 22 po zast. Rybárska)
 10 (Lanovka - Panská dolina - Predmostie - CENTRUM, Mlyny (OD Tesco a konečná) / CENTRUM, Mlyny (tržnica) Rázc. Žel. stanica - Hattalova - Kmeťova a späť, o 4 h. zo zast. CENTRUM, Mlyny na Lanovku a zo zast. Kmeťova po zast. Pod Zoborom cez pracovné dni)
 11 (Párovské Háje - Jarocká - Polikl. Klokočina - Štúrova - CENTRUM, Mlyny a späť)
 12 (Gorazdova – Atletický štadión / CENTRUM, Mlyny ( začiatočná zast. o 4 h.) - Rázc. Žel. stanica - Kasárne Krškany - ZŠ Krškany (→Záborského) / ZŠ Krškany ( → Na Priehon) - Na Priehon - Nitrianske strojárne - Idea / Ivanka pri Nitre, Luk / Branč, žel. stanica. Zo zast. Branč resp. Idea cez pracovné dni resp. zo zast. Ivanka cez voľné dni obsluh. zast. Štúrova, HM Tesco a Rybárska)
 13 (Kmeťova – Žilinská - HM Tesco - Braneckého - Štúrova - CENTRUM, Mlyny - Atletický štadión / Vašinova - Levická - Vinohrady Chrenová a späť. Zo zast. Vinohrady Chrenová neobsluhuje zast. Braneckého a Žilinská ale obsluh. zast. Partizánska a Popradská

 14 (Gorazdova – Polikl. Chrenová - Výstavisko / CENTRUM, Mlyny (začiatočná zast. 19 h cez pracovné dni) - Rázc. Žel. stanica - Kasárne Krškany - ZŠ Krškany - Na Priehon - Nitr. strojárne / Idea a späť. Cez pracovné dni ide zo zast. Žel. stanica Nitra len 18 a 21 h, ale cez voľné dni každú hodinu okrem 4, 5 h. zo zast. Žel. stanica Nitra)
 15 (CENTRUM, Mlyny - Rázc. Žel. stanica - Cabajská / Nový cintorín - Jakuba Haška / SEC a späť. Zo zast. SEC resp. Jakuba Haška cez pracovné dni 7, 8 h. ide len po zast. Žel. stanica Nitra)

 16 (Gorazdova – Priemyselný park 1)
 17 (Kmeťova – Priemyselný park 1)
 18 (Kynek – Žel. st. Nitra)
 19 (Janíkovce – Žel. st. Nitra)
 21 (Lužianky, žel. st. – Žel. st. Nitra)
 22 (Idea – Rybárska – (Partizánska))
 23 (Idea – Priemyselný park I – (Strategický park IV))
 24 (Kmeťova – Žel. st. Nitra)
 25 (Nemocnica Zobor – Špitálska)
 26 (Metodova – J. Haška – (SEC)) 
 27 (Štitáre – Žel. st. Nitra)
 30 (Považská – Gorazdova)
 32 (Viničky – Gorazdova)
 33 (Viničky – Žel. st. Nitra)
 99 (Žel. st. Nitra – Štúrova)
 99 (Žel. st. Nitra-Šindolka ,Dolnohorská)

 Sezónne linky 
C35 (Kmeťova – Polikl. Klokočina - Štúrova - Párovská - Mestský park / Pod Zoborom - Amfiteáter - Úzka - Nemocnica Zobor a späť, naspäť obsluh. zast. Hollého smer Kavcova) (zrušená lebo nový dopravca Transdev)
35 (Kmeťova - Polikl. Klokočina - Štúrova - CENTRUM, Mlyny - Predmostie - Mestský park a späť, naspäť obsluh. zast. Hollého smer Kavcova)

 Dejiny 
Počiatky mestskej hromadnej dopravy siahajú do roku 1866, kedy bola V Nitre zriadená prvá verejná omnibusová linka. Premávala zo Starého mesta na železničnú stanicu. Trasa sa v roku 1878 predĺžila na Zobor. Omnibusy dojazdili roku 1925 následkom zriadenia prvých autobusových liniek, ktoré boli omnoho komfortnejšie. Prvá linka premávala medzi železničnou stanicou a Zoborom a druhá z Kalvárie do Pároviec, od roku 1927 začali nové linky premávať aj do obcí v blízkom okolí Nitry.
V roku 1948 došlo k likvidácii súkromných dopravcov a vzniku Dopravných závodov mesta Nitry. Prvé roky existencie poznačil nedostatok nových autobusov a havarijný stav tých opotrebovaných. V roku 1950 dosiahol počet denne prepravených ľudí hranicu 5000 osôb na týchto piatich linkách:
 Železničná stanica Nitra – Leninovo námestie
 Zobor – Nitra – Čermáň
 Chrenová – Nitra – Horné Krškany – Dolné Krškany
 Mlynárce – Nitra – Dražovce
 Štátna nemocnica Nitra – Hrnčiarovce

V 50-tych rokoch sa začali stavať sídliská z čoho sa vytvorili nároky na prepravu. Cestujúci si museli vystačiť s autobusmi typu Škoda 706 RO a Škoda 706 RTO. Od roku 1968 premávali prvé kĺbové autobusy typu Karosa ŠM 16,5 a od 1974 sa začala éra Ikarusov 280 z Maďarska. Do roku 1976 platila v Nitre trojpásmová tarifa:
 1. pásmo: Diely + Chrenová + Klokočina + Párovce + Staré mesto
 2. pásmo: Hrnčiarovce + Dolné Krškany
 3. pásmo: Ivanka + Janíkovce + Párovské Háje + Liečebný ústav Zobor

V rokoch 19871990 prebiehali prípravné práce na výstavbu trolejbusových tratí. Po revolučných rokoch sa však príprava zastavila ako z finančných, tak aj stavebných dôvodov. Zbúraných by muselo byť veľa rodinných domov na Novozámockej ul. a na križovatke ulíc Štúrova, Štefánikova a Andreja Hlinku sa mali vybudovať podchody. Výstavba mala prebiehať v dvoch etapách:
 Chrenová – Staré mesto – Klokočina
 Staré mesto – Zobor

Prelomový bol rok 2002, kedy sa zmenil systém tarifného vybavenia. Zaviedli sa čipové karty, zrušili sa predplatné cestovné lístky a automaty na zastávkach. Predaj lístkov je možný už len u vodiča. V druhej polovici roku sa taktiež zakúpil aj prvý nízkopodlažný autobus určený pre linku 28 prednostne pre telesne postihnutých. Ďalšie dva roky pribudlo taktiež 9 nových autobusov značiek Mercedes-Benz a SOR.

Transformáciou prešiel aj dopravný podnik ako taký.
 19481963: Dopravné závody mesta Nitra
 19631993: Československá automobilová doprava Bratislava, dopravný závod 807
 19941995: Slovenská autobusová doprava š.p. Bratislava, odštepný závod Nitra
 19962005: Slovenská autobusová doprava Nitra š.p.
 20052013: Veolia Transport Nitra a.s.
 20132021: ARRIVA NITRA a.s.
 2022súčasnosť: Transdev Nitra s.r.o

 Pokroky v MHD od roku 2007 
 Deň bez áut – V rokoch 2007 až 2012 sa mesto Nitra každoročne zapájalo do Európskeho týždňa mobility, ktorý vrcholí vždy 22. septembra Dňom bez áut. Pre cestujúcich a širokú verejnosť to znamenalo celodennú bezplatnú neobmedzenú prepravu prostriedkami MHD a od roku 2011 aj atrakcie ako jazdu historickými vozidlami.
 Buspruh – Od októbra 2008 má Nitra ako jedna z mála miest na Slovensku samostatný jazdný pruh pre autobusy. Nachádza sa na Hviezdoslavovej triede medzi zastávkami Mikovíniho a Poliklinika Klokočina a slúži na urýchlenie verejnej dopravy v čase dopravnej špičky.
 Garancia bezbariérovosti spojov – Od roku 2022 je každý spoj bezbariérový.
 Akustické hlásenie zastávok – Od 16. decembra 2009 sú vo všetkých vozidlách MHD inštalované hlásiče, ktoré plne spolupracujú s palubnými počítačmi a vnútornými elektronickými transparentmi. Zároveň slúžia vodičovi na informovanie cestujúcich o ďalších okolnostiach týkajúcich sa prepravy. Za normálnych okolností sa v autobusoch ozývajú "XXX" a "Nasledujúca zastávka: XXX".
 Zrušenie niektorých platieb – Preprava batožiny, kočíka či psa je už bezplatná. Po novom je zadarmo aj prestup do 40 minút pri použití čipovej karty.
 Sprehľadnenie siete zastávok – Na prelome rokov 2009/2010 sa uskutočnila výrazná reforma MHD. Súvisela so spustením akustického hlásenia zastávok a najčastejšie išlo o aktualizovanie názvov zastávok pochádzajúcich od zaniknutých organizácií či iných zrušených objektov alebo o zlučovanie názvov jednotlivých zastávok v dopravných uzloch.
 Cyklobus – Od roku 2011 premáva v období jar-jeseň cyklobus označený ako linka C35, ktorý spája najväčšie sídlisko Klokočina a Staré mesto s lokalitami ktoré vyhľadávajú cyklisti príp. korčuliari (park Sihoť, a MČ Dražovce). Na tejto linke premáva Sor nb 12 s držiakom na bicykle.
 Optimalizácia výkonov – V priebehu apríla 2012 boli do v MHD vykonané podstatné zmeny na zvýšenie kvality cestovania a zároveň zníženie nákladov na prevádzku. V bežnom živote sa to odzrkadlilo vo zvýšení cestovnom a úprave grafikonov (zrušenie 3 liniek a zavedenie 1).
 Zavedenie špeciálnej linky 35 – V Nitre začal od 18.6.2012 premávať bezbariérový dvojopodlažný autobus slovenskej výroby Troliga Sirius na špeciálnej letnej linke 35 premávajúcej medzi železničnou stanicou, starým mestom, Chrenovou a mestským parkom. Tento jazdil dve letné sezóny.
 Zastavovanie na znamenie – Od 16. februára 2013 sa v celej sieti MHD zaviedlo zastavovanie na všetkých zastávok na znamenie.
 Sprehľadnenie sezónnej dopravy – V roku 2013 sa sezónna doprava rozdelila na linky 35 a C35. Linka 35 premávala pondelok-piatok a jej trasa bola od železničnej stanice cez centrum a Chrenovú do mestského parku. Od roku 2022 linka C35 premenovala na 35 a pôvodná linka 35 bola zrušená ,terajšia linka 35 premáva len cez leto a výkend Klokočina-Centrum-Chrenová-Park a späť.
 Elektronické tabule – K 25. júnu 2013 majú všetky autobusy prevádzkované v nitrianskej MHD elektronické tabule.
 Infolinka – Od júna 2015 je cestujúcim k dispozícii zákaznícka infolinka. Jej prevádzka je každý deň 8:0020:00 a poskytuje informácie o celej MHD, prímestskej autobusovej doprave a diaľkovej doprave, ktorú vykonáva doprava ARRIVA NITRA a.s.
 Sprehľadnenie a rozšírenie tarify - K 1. júlu 2016 sa zaviedli SMS lístky a od roku 2022 sa dajú lístky kúpiť prostredníctvom aplikácie BUS Nitra, všetky cestovné lístky kupované u vodiča sa stali prestupnými a zjednotila sa výška poskytovaných zliav na 40% a 80%.

 Tarifné podmienky 
Sú šesť možnosti, ako zaplatiť cestovné poplatky – kúpou jednorazového cestovného lístka u vodiča, kúpou jednorazového cestovného lístka cez mobilnú aplikáciu, označenie si čipovej karty k snímaču, označenie si platobnej karty k snímaču, kúpou predplatného cestovného lístka (u vodiča pri krátkodobých predplatných cestovných lístkov alebo na obchodných miestach pri dlhodobých predplatných cestovných lístkov) alebo kúpou SMS lístka. Tarifné podmienky sú v celej mestskej doprave rovnaké.

 Vozidlový park 
Dopravca vlastní 6 rôznych druhov autobusov, ktorých je spolu 82. Stav vozového parku k 1.1.2022:
 SOR BN 9,5 (11)
 SOR NB 12 City (16)
 SOR NS 12 (20)
 SOR NB 18 City (15)
 SOR NS 18 (18)
 Iveco Urbanway 12M CNG (2)

 Externé odkazy 
 MHD Nitra na imhd.sk
 Dopravca Transdev Nitra

Nitra
Kategória:Doprava v Nitre